El bloc del Webfàcil | Com promocionar la meva web (I)\n« Com promocionar la meva web (II)\nWebfàcils destacats »\nCom promocionar la meva web (I)\nPublicat per wfadm | 27 Abr, 2006\nEncetem avui una sèrie d'articles en els quals anirem explicant, pas a pas, com difondre la nostra web a Internet, i quina és la millor manera d'aconseguir que el nostre lloc web aparegui posicionat en els cercadors més importants (com el Google).\nEn aquests articles parlarem de coses com: cercadors, directoris de pàgines, eines de publicació (gestors de continguts / blocs / ...), etc.\nEsperem els vostres comentaris i preguntes al respecte!\nPer on comencem...\nSiguem sincers: els miracles no existeixen, i les solucions màgiques no acostumen a funcionar :-(. L'única manera per a que la nostra pàgina aparegui als cercadors requereix un cert esforç per part nostra:\nOferir continguts interessants i actualitzats: el més important!\nDonar d'alta la web a múltiples cercadors.\nSeguir unes poques regles bàsiques de "sintaxi" per comunicar-te amb aquests cercadors: inclusió de Meta-Tags i descripcions detallades (molt fàcil si utilitzes el Webfàcil!).\nDifondre la web per múltiples canals: a blocs, per pàgines "amigues", a fòrums, afegir-la al peu dels teus mails, etc.... tot allò que se'ns acudeixi!\nLa via aparentment més senzilla i ràpida és registrar la pàgina en un servei de registre múltiple, els que t'ofereixen, completant un sol formulari, incorporar el teu lloc web en un ampli llistat de cercadors, la qual cosa ens evitarà la feina de fer-ho de manera individual a cadascun d'ells. Però, si bé aquests serveis proporcionen rapidesa a l'hora d'omplir el formulari, no brinden realment massa qualitat.\nPer a obtenir un resultat més eficaç, és convenient incloure's en cada motor de cerca de forma separada. És tediós, però efectiu. Cada directori o cercador té un apartat on, completant un formulari, es permet incorporar la nostra pàgina web a les seves bases de dades. A més a més, això possibilita personalitzar la informació de registre segons el que demana cada cercador en particular, millorant així la precisió a l'hora de portar un visitant a la nostra pàgina. Hem de ser precisos a l'hora d'entrar aquesta informació, i posar les dades adequades al contingut real de la nostra web.\nAquí teniu alguns enllaços: Alta al Google, alta al directori Tinetaire, alta a les Pàgines Grogues de Tinet, alta al DMOZ, alta a VilaWeb, etc...\nEn tots aquests enllaços pots donar d'alta la teva web de franc, però tingues en compte que....\nEn la majoria de serveis gratuïts ningú no t'assegura si realment afegiran la pàgina o no.\nPoden passar setmanes (o mesos si es tracta del Google!) entre que omples el formulari i els robots t'indexen i apareixes al cercador!\nEncara que aconsegueixis aparèixer al cercador, podria ser que no tinguessis la posició desitjada, ja que aquesta es basa, molt sovint, en la popularitat de la pàgina en qüestió (podeu llegir a la Wikipèdia un article sobre el PageRank de Google).\nLa major part de llocs també ofereixen serveis de pagament, en els que t'indexen la web de forma immediata, i en els que la teva pàgina apareix en un lloc destacat. Exemples d'aquests serveis són el Google AdWords, el Sponsored Search de Yahoo o les "tradicionals" Páginas Amarillas en la seva versió on-line.\nAtenció: Si has creat la teva web amb el Webfàcil de Tinet, abans de registrar la teva pàgina al Google o a algun altre cercador, comprova que no estigui ja indexada. Moltes de les de webs allotjades a Tinet ja estan indexades al Google. Això és així pel fet de que els cercadors indexen abans pàgines que estan enllaçades a d'altres pàgines amb un Page Rank elevat. Podria ser que la teva pàgina aparegués ja al Google, encara que no fos en les primeres posicions. Com pots saber-ho? Prova a efectuar la cerca posant al cercador del Google: "el nom de la teva web + tinet", o "el nom de la teva web + webfacil" per exemple:\nmagic pop + tinet\nawale + tinet\nwebfacil + jocs\nSi encara no hi apareixes, és el moment de donar-te d'alta al Google (i tenir paciència!), i si ja hi apareixes, el que et cal és donar un pas més: promocionar i donar difiusió a la teva web.\nMeta Tags: Que són i per a que serveixen?\nEls motors de cerca utilitzen programes que es dediquen constantment a cercar per la web noves pàgines per tal de indexar-les, així com a actualitzar els seus registres sobre aquelles ja indexades. Aquests programes s'anomenen robots de cerca (o simplement, bots) . Els robots de cerca llegeixen el codi HTML d'una pàgina i en base a això, la indexen i la classifiquen. Però, com es realitza aquesta classificació? Aquí és on entren en joc els Meta-Tags.\nEls Meta-Tags són sentències en el codi HTML d'una pàgina web que faciliten informació als robots de cerca. Els Meta-Tags es troben a la capçalera del codi HTML, just a sota del títol (tag TITLE). Hi ha dos Meta-Tags que són reconeguts per la major part de cercadors, i que per tant, són els que han de centrar la nostra atenció: el tag DESCRIPTION (que contindrà una breu descripció de la web) i el tag KEYWORDS (que contindrà les paraules clau que identifiquen el contingut de la nostra web).\nSi voleu veure'n un exemple: Aneu a la pàgina de Tinet i cliqueu al botó dret del ratolí, després cliqueu a sobre la opció "Ver el código fuente de la pàgina", i busqueu els tags "description" i "keywords".\nParaules clau: De vital importància!\nLes paraules claus són paraules identificatives que representen el contingut de la nostra pàgina, i s'escriuen dins del tag KEYWORDS, separades per comes. Per exemple, a Tinet, aquest tag podria quedar com:\n<meta name="keywords" content="tarragona,internet,tinet,\nPer què són tant importants les paraules clau? Doncs perqué són aquestes paraules el que utilitzen els motors de cerca per indexar el contingut de la teva web.\nCom que en la majoria de cercadors el registre no és per categories i es realitza un sol cop, és més important encara l'ús de les paraules d'identificació adequades. Alguns cercadors indexen només les 25 primeres paraules de la pàgina, per això es conveninent que en els primers paràgrafs hi hagi una bona descripció dels continguts i propòsits de la mateixa.\nHi ha llocs on podreu veure un resum de les paraules clau mes cercades:\nEl Webfàcil: I ara, la bona notícia...\nMolt bé, però tot això em sembla una mica complicat!! Doncs res més fàcil, utilitzeu el Webfàcil de Tinet, que us afegirà les paraules clau i la descripció automàticament!\nCom ja sabeu, el Webfàcil és una eina per a crear webs de forma senzilla, que permet crear i gestionar el contingut d'una pàgina web, i que ofereix una sèrie de dissenys predefinits, de manera que es puguin publicar continguts sense necessitat de tenir cap coneixement d'informàtica o de HTML.\nI dit això... com fem que la nostra web, creada amb el Webfàcil, s'entengui amb els cercadors?\nA l'apartat "Configuració web" del Webfàcil hi ha dos camps que ens poden ajudar: un on hi posa "descripció", i l'altre on hi posa "paraules clau". En el primer hem d'entrar una descripció clara i concisa de la web, i en el segon, les paraules clau que defineixen o identifiquen la web, separades per comes (per exemple, si la nostra web és d'esports, podrieu posar esports, deportes, futbol, lliga, liga, etc...). Automàticament, el webfàcil afegirà aquestes paraules claus, així com la descripció proporcionada, als Meta-Tags de la nostra pàgina.\nAtenció: També és important que els títols dels menús que posem siguin identificatius, ja que també els afegirà automàticament. D'aquesta manera, els cercadors com el Google tindran clar quin és el contingut de la nostra pàgina, i no només de la portada de la web, si no també de totes les pàgines interiors.\nAquesta entrada es va inserir el 27 Abril, 2006 08:05 sota la categoria Trucs i consells Pots deixar una Resposta, o Retroenllaços des de la teva web.\n5 Comentaris & 0 Retroenllaços de "Com promocionar la meva web (I)"\nMolt bon article i fàcil d'entendre. Seguiu així!\nPublicat per Mark 27 Abr 2006, 19:59\nper apendre, per organitzar el teu horari,jugar...\nPublicat per manuel 21 Oct 2007, 18:19\nEs un bon article. Jo estic intentant promocionar la meva pagina www.SpainRadios.com que serveix per escoltar la radio en directe. Pero alguns dels links de l'article no van (els formularis d'alta)\nPublicat per SpainRadios 11 Ago 2008, 23:11\nS'han actualitzat aquells enllaços que no funcionaven.\nPublicat per wfadm 12 Ago 2008, 08:19\nDivulgar y intentar hacer saber algunas noticias que a pesar de todo, hay gente que les pueden interesar,relacionadas a los\nPublicat per anbenmar 24 Ago 2011, 11:53


Arquitecte tècnic. Màster en Direcció i Gestió d’Empreses per la UdG. Tècnic superior en prevenció de riscos laborals. Arquitecte tècnic a Volums Estudi d’Arquitectura i Pla d’Olot Constructora.\nLlicenciat en Dret. Advocat. Assessor jurídic del Col·legi Oficial d'Agents de la Propietat Immobiliària de Girona. Soci director de Balbín Advocats.\nLlicenciat en Economia i advocat a Ribas Àlvarez Assessors i Consultors.\nSòcia directora de Corsunsky and Moré Advocats Associats, SLP. Experta en dret públic i urbanisme. Màster en Planejament i Gestió en Matèria d'Urbanisme per la UPC i Executive Program en Corporate Finance and Law per ESADE.\nSecretari general de l’APCE de Catalunya.\nLlicenciat en Dret. Advocat. Màster en Dret Immobiliari. Diplomat tècnic laboral. Soci d'ECN Advocats.\nArquitecte superior especialitzat en edificació, urbanització, urbanisme i valoracions. Cap del servei de Domini Públic Marítim i Terrestre del Servei Provincial de la costa de Girona. Diplomat en Arquitectura Legal i Forense. Pèrit del Col·legi d’Arquitectes de Catalunya.\nAdvocat associat a Rebled Bellvehí Advocats i delegat territorial a Girona de l’Associació Catalana de Compliance (COMPCAT).\nAdvocat. Assessor jurídic del Col·legi d’Aparelladors i Arquitectes Tècnics de Girona. Soci fundador de Pou Advocats, SLP.\nDirector operatiu per a la Coordinació dels Sistemes d’Informació i Atenció Ciutadana, Agència de l’Habitatge de Catalunya. Gestor del Registre d’Agents Immobiliaris.\nAdvocada. Llicenciada en Dret. Màster en assessoria i gestió tributària. Màster en Dret d’empresa. Sòcia de RM Assessors\nLlicenciada en Dret. Advocada. Cap del departament jurídic d’RM Assessors. Titulació de Gestor Administratiu.\nEconomista. Màster en Assessoria i Consultoria Immobiliària per la UB. Postgrau en Direcció Immobiliària per la UB-APCE. Director de CENIC. Formador immobiliari.


ARCA: ARCA ha presentat al·legacions al PGOU de Felanitx.\nARCA com a entitat que vetlla per la defensa i conservació del Patrimoni cultural de Mallorca ha presentat al·legacions al PGOU de Felanitx, el qual fou aprovat inicialment al ple municipal del passat 27 de setembre de 2021.\nARCA vol col·laborar per millorar alguns aspectes d'aquest document en matèria de conservació del Patrimoni històric i cultural al nucli de Portocolom.\nProhibició de bars i restaurants a la zona de la Capella\nAquesta zona està considerada com a part del nucli tradicional de Portocolom, la qual es remuntaria al segle XIX i que afortunadament s'ha conservat quasi intacte a dia d'avui, tot i estar situada a primera línea.\nLa zona presenta uns valors residencials prou importants i la possible colonització per part d'establiments de restauració farien perdre aquests valors amb l'explsió dels residents. Exemples com aquests els tenim a altres indrets de Mallorca com a Cala Ratjada o al mateix Portocolom, a l'anomenada zona de la Duana, concretament al carrer de Cristòfol Colom.\nAfortudament, Portocolom al ser un port gran ha pogut absorvir el creixement urbanístic i turístic cap altres indrets, deixant el nucli tradicional intacte a aquesta pressió. Per evitar que en un futur aquest indret pugui ser fruit dels execessos urbanístics i comercials, ara és el moment de prohibir que es puguin dur a terme activitats d'oci i restauració per tal d'evitar en un futur la degradació i banalització d'aquest espai tradicional que forma part del patrimoni cultural de Mallorca.\nCanviar el planejament de la zonificació de la primera línea de la Capella\nLa primera línea de la Capella ha estat zonificada segons el planejament urbanístic que es vol aprovar amb la figura urbanística RE IP P2, la qual planteja el desenvolupament d'habitatges plurifamiliars. Per la seva part la resta de la zona de la Capella i la Duana presenta la figura urbanística RE NAP, la qual té l'espèrit de conservar els valors històrics i mediamabientals de la zona fomentant la rehabilitació dels edificis.\nConsideram que la primera línea de la Capella, composta per edificis de construcció unifamiliar hauria de comptar també amb la figura urbanística RE NAP, la qual és més restrictiva a nivell urbanístic i apel·la a desenvolupar un espèrit més conservador en matèria de patrimoni històric i cultural.\nManca protegir alguns espais rellevants de Portocolom\nPortocolom presenta alguns espais d'important rellevància a nivell històric, cultural i ambiental que realcen la importància d'aquest conjunt del llevant de Mallorca amb unes particularitats i atractius molt característics.\nEntre aquells espais, voldríem destacar la plaça de Sant Jaume, la qual hauria de tenir una protecció a nivell ambiental l'espai públic i els edificis que es troben al seu voltant.\nTambé s'hauria de protegir la Cova del Coll, cavitat subaqüàtica de 7.020 m2, la de major recorregut a tot l'Estat Espanyol. Aquest cova transcórre pel subsòl de la Capella i durant 5.529 m2 ho fa de forma subaqüàtica.\nPer últim, pensam que s'hauria d'apostar per la conservació i manteniment de l'arbrat, tant dels carrers, com de les parcel·les. Cal desenvolupar una normativa que aposti pel mateniment i recuperació dels arbres.\nRevisió i actualització del Catàleg de Patrimoni\nEl Catàleg de Patrimoni de Felanitx que forma part del nucli de Portocolom és prou ampli, però cal que sigui revisat i actualitzat, degut a que hi ha fitxes de catalogació que no s'adapten a la realitat actual o presenten algunes errades o incorreccions que s'haurien de subsanar.\nTambé s'hauria d'incloure la fitxa de catalogació de l'església parroquial, tot i que aquest edifici forma part del Pla Especial de Protecció del Conjunt Històric de Portocolom, no presenta una fitxa individualitzada d'aquest bé cultural o element històric.\nPer útim, consideram que al catàleg també s'haurien d'incloure els antics camins públics.\nEn general, manquen normes d'estètica als nuclis antics o tradicionals del terme municipal\nConsideram que les normes d’estètica són insuficients, es tendrien que prohibir els cossos ressorgits tancats, no trobam normes de composició de façanes ni dels seus buits, amb preponderància vertical dels mateixos i a eixos. No trobem res respecte dels colors o de les intervencions artístiques en la façana.


La professió d'educador social, a debat - Social.cat\nLa professió d'educador social, a debat\nAvui és Dia Internacional de l'Educació Social i el CEESC ha organitzat diversos actes per commemorar-ho\nDijous, 2 d'octubre de 2014 | 15:00 h\nAprofitant el Dia Internacional de l'Educació Social, el Col·legi d'Educadors i Educadores Socials de Catalunya (CEESC) ha volgut reflexionar aquest matí entorn la professió a través d'un debat amb professionals del sector.\nEl debat, que ha portat per títol 'Les veus de l'Educació Social', ha congregat a la taula Antonio Alcántara (educador social), Araceli Lázaro (secretària de l'Observatori dels Drets de la Infància), Asun Llena (educador social i doctor en pedagogia), David Vázquez (reinserció social), Esther Subias (peridista social), Gemma Segura (salut mental i adolescència) i Jodi Bernabeu (joves, desigualtats i salut). A la cita, també s'hi han donat cita estudiants d'Educació Social de la Universitat de Barcelona i diversos professionals en actiu, que també han contribuit al debat amb algunes reflexions sobre la seva experiència.\nEn poc més de dues hores de debat, s'han pogut tractar una sèrie de temes diversos que preocupen a la professió: el paper de l'educador social, la seva feina en el context de crisi, el voluntariat, la seva formació i expectatives de futur.\nDes del Social.cat s'ha retransmès el debat a través de les xarxes socials. Podeu recuperar les principals reflexions que hi han tingut lloc través del Twitter @socialpuntcat i de l'etiqueta #DiaES.\nA la tarda, a partir de les 18.30 Social.cat també retransmetrà la presentació del segon llibre de l'agfanesa Nadia Ghulam.


Vienna Stay Apartments Belvedere Viena Àustria - Ofertes d'hotels amb els MILLORS DESCOMPTES EN LÍNIA\nBelvederegasse 42, 04. Wieden, Viena, Àustria, 1040 - Veure al mapa\nBarri 04. Wieden 03. Landstraße 04. Wieden 01. Innere Stadt 06. Mariahilf 04. Wieden 03. Landstraße 06. Mariahilf 08. Josefstadt 15. Rudolfsheim-Fünfh.\nBen posicionat a 04. Wieden, Vienna Stay Belvedere 1040 és un lloc ideal d'inici d'excursions a Viena. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Vienna Stay Belvedere 1040 asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de instal.lacions per a minusvàl.lids, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Vienna Stay Belvedere 1040 és un lloc ideal d'estada pels viatgers que busquin encant, comfort i facilitat a Viena.\nTots els tipus de viatgers (81) Parelles (10) Viatgers en solitari (6) Famílies amb infants petits (33) Famílies amb infants grans (11) Grups (21)


La menta - Eixarcolant\nEl passat 8 de juny vam ser al Mercat de les Espècies d'Argençola. L'edició d'enguany es va fer sobre la menta, i avui us deixem un post on us expliquem tots els seus secrets!\nTotes les mentes pertanyen a la família de les labiades, i com totes les espècies herbàcies de la família, tenen un conjunt de caràcters que les permet identificar fàcilment:\nTija de secció quadrangular (si la tallem té forma de quadrat).\nFulles oposades i decusades. És a dir, surten de dues en dues, i a més, les dues fulles amb les immediatament superiors estan girades 180º, com si formessin una creu. Així eviten fer-se ombra i aprofiten al màxim la llum\nLes flors són molt petites, de color entre blanc i rosat, i es disposen en verticil·lastres (com pisos), que en ocasions apareixen tant junts que donen lloc a una mena de falses espigues.\nLa característica olor de la menta es deu, entre d’altres compostos, al mentol. El mentol és un compost orgànic de tipus terpènic, que té un important efecte refrescant sobre les mucoses. També té capacitat antisèptica i calmant (anestèsic suau).\nTotes les espècies de menta tenen un creixement rizomatós. És a dir, fan unes tiges subterrànies que creixen paral·leles a la superfície del sòl (que són els rizomes), i de les quals van sortint els brots. Aquesta forma de creixement fa que la menta s’estengui amb facilitat si les condicions li són favorables, i també és el que explica com la menta desapareix durant l’hivern per tal de rebrotar amb força a la primavera.\nLa multiplicació, cultiu de la menta no es fa pas mitjançant llavor, sinó que se’n planta esqueixos o trossos de rizoma, que arrelen amb molta facilitat.\nTotes les espècies de menta presents a Catalunya, en major o menor mesura, creixen en ambients humits. Algunes amb indrets ombrívols i uns sòls amb una elevada humitat en tenen prou, mentre que en d'altres casos creixen ben bé a tocar de cursos fluvials.\nAlhora, el gènere Mentha és molt propens a les hibridacions entre espècies, ja siguin generades de forma espontània, o bé, afavorides per l’acció humana amb l’objectiu de desenvolupar varietats de menta amb major concentració de mentol o simplement amb un perfil sensorial (aroma) particular.\nHi ha moltes espècies diferents de menta:\n(Tots els mapes de distribució han estat obtinguts a partir del Banc de Dades de Biodiversitat de Catalunya http://biodiver.bio.ub.es/biocat/index.jsp)\nMentha cervina (molt poc abundant, creix sobretot en zones silíciques de la zona del Cap de Creus i les Alberes).\nMentha suaveolens (de les més abundants en zones mediterrànies)\nMentha longifolia (molt similar a l’espècie anterior però menys mediterrània i més continental i pirinenca).\nMentha pulegium (sobretot present en zones litorals i prelitorals. Creix força plana a terra, i no presenta cap tipus de pilositat)\nMentha pulegium (flor)\nMentha pulegium (fulla)\nMentha aquatica (típica d’herbassars de sòls inundats, escampada arreu del litoral, prelitoral i Catalunya interior però poc abundant).\nMentha arvensis (similar a l’espècie anterior però més petita i molt més escassa. Apareix només en alguns indrets pirinencs i del NE del país sobre sòls preferentment silícics).\nEn els propers posts us penjarem les diferents receptes que vam deixar tastar al Mercat de les Espècies d'Argençola, un petit viatge gastronòmic pel món a través d'una planta oblidada: la menta.\n8 mostres elaborades amb Mentha suaveolens


Valls s’estrena amb la promesa d’anar “més lluny” i “més ràpid”\nCANVI DE GOVERN A FRANÇA\nEls Verds rebutgen formar part del nou executiu socialista\nCARME RIERA SANFELIU París 02/04/2014 00:00\nTraspàs de poders tens ahir a Matignon. El primer ministre sortint, Jean-Marc Ayrault, i el seu successor, Manuel Valls, van reunir-se a la seu del govern per segellar l’arribada al capdavant de l’executiu del fins ara titular d’Interior. És vox populi que la relació entre els dos homes no és fluida, especialment des que Valls va començar a sonar ja fa mesos com a substitut d’Ayrault, que ha vist com la seva popularitat s’enfonsava tant com la del president, François Hollande.\nEncaixada de mans davant els periodistes abans d’entrar a Matignon per entrevistar-se en privat durant vint minuts, i una breu declaració després, davant membres de l’antic gabinet. Valls va dir al seu predecessor que “pot estar orgullós del que ha fet”, però va afanyar-se a deixar clar que ell liderarà l’executiu “amb un full de ruta traçat pel president de la República” per anar “encara més lluny” i “més ràpid”.\nEl nou líder del govern francès, nascut a Barcelona, va dir que estava disposat a “respondre a la demanda de justícia social que les últimes eleccions municipals han fet amb tanta força”. En una frase que semblava respondre als que el critiquen per representar l’ala més liberal del partit, Valls va dir a Ayrault: “Vostè és... Nosaltres som dos socialistes, dos republicans, dos patriotes”, i va prometre “ampliar el bon treball fet els últims 22 mesos”.\nEl primer ministre sortint va destacar, al seu torn, que la “nova etapa que comença” implica “una tasca exigent però estimulant”. “Això que hem de fer és difícil i no hem acabat”, va alertar abans de desitjar a Valls “èxits, molta sort i tot el millor”. Ayrault va parlar d’un país desorientat que només tornarà al bon camí basant-se en un model social: “Hem conduït una política que permeti retrobar a França el seu lloc en el món, preservant el seu model social i republicà”. “Aquesta és l’única via a seguir”, va recordar.\nDesprés d’esperar una bona estona que s’acabessin els aplaudiments per a Ayrault, que ja havia abandonat l’edifici juntament amb la seva dona, Valls va entrar al seu nou despatx, on l’esperava una tarda llarga de reunions. Havia de perfilar els membres del seu govern, que ha d’anunciar avui. El primer ministre va dedicar gran part de la jornada a reunir-se amb la direcció dels Verds, que al vespre van anunciar que rebutgen formar part del nou executiu, segons va avançar Le Monde. Tot i que una majoria de diputats del seu grup parlamentari acceptaven que el partit formés part del nou executiu, la direcció va alertar que si algun dels seus membres accepta encapçalar un ministeri serà expulsat, ja que les idees de Valls “no són la resposta adequada als problemes dels francesos”, citava el rotatiu francès.\nSégolène Royal al govern?\nLes apostes sobre les noves cares de l’executiu donen per feta l’entrada de l’excandidata a la presidència Ségolène Royal, exdona d’Hollande i mare dels seus quatre fills. Segons Le Parisien, podria ser la nova titular d’Educació. Diversos mitjans indiquen que el ministre d’Exteriors, Laurent Fabius, i el de Defensa, Jean-Yves Le Drian, mantindrien els càrrecs. Un dels grans interrogants és la ministra de Justícia, Christiane Taubira. La responsable de tirar endavant el matrimoni homosexual podria ser substituïda per l’alcalde sortint de París, Bertrand Delanoë.\nLa CE exigeix a París els objectius de dèficit\nLa Comissió Europea i l’Eurogrup van tenir ahir un primer missatge per al nou govern francès, un record de quina ha de ser la seva prioritat per a Brussel·les: accelerar les reformes i complir amb el dèficit. El president Hollande va reclamar ahir més temps per assolir l’objectiu, posant sobre la taula les seves promeses de reformes i retallades. Des d’Atenes, el president de l’Eurogrup, Jeroen Dijsselbloem, va respondre que les aprovi ja, “encara que sigui dur a curt termini”. Amb una taxa d’atur per sobre de l’11%, França té un dèficit del 4,3% del PIB, dues dècimes més del que reclama Brussel·les.


Alternatives des de l’educació | En lluita\nL’educació és un dret i no una mercaderia.\nRetallades | El moviment estudiantil té el repte d’organitzar-se contra la precarietat per defensar la universitat pública.\nActualment el moviment estudiantil es troba en un moment convuls, difícil d’ analitzar i caracteritzar. A més presenta unes grans diferències segons el territori, el nivell educatiu i molts altres factors. El primer que caracteritza el moviment estudiantil és la seva heterogeneïtat respecte als nivells de lluita.\nA Sevilla, el moviment a la universitat és moderadament actiu, mentre que a ensenyaments mitjans el seu impacte és gairebé nul. Així mateix, comparat amb Sevilla el moviment a altres ciutats andaluses és molt menor, tenint en compte també que la població estudiantil és inferior. D’altra banda els paradigmes organitzatius són diferents. A Sevilla ens enquadrem en una gran organització permanent, el MAE (Moviment d’Acció Estudiantil), a altres ciutats funcionen millor les assemblees de facultat i a d’altres es dóna una barreja.\nLes generalitzacions sobre el moviment estudiantil són poc vàlides. Això exigeix un estudi de cada territori, o realitzar anàlisis genèrics subjectes a aquest marge de diferències.\nPer caracteritzar de forma àmplia el moviment estudiantil és útil una comparació amb l’article “Análisis del nivel de huelgas en el Estado español en el periodo 2007-2012“, de Miguel Sanz publicat al número 5 de la revista La Hiedra, on s’explica com la crisi ha fet que les vagues destinades a millorar les condicions laborals han estat substituïdes per altres que intenten mantenir les ja existents.\nAquesta situació és perfectament extrapolable al moviment estudiantil. Després de molts anys lluitant per una millora de les condicions de l’alumnat i una millor democràcia universitària, entre altres lluites, s’ha passat a tractar de mantenir les condicions existents. Les lluites contra Bolonya i les diferents onades privatitzadores que ha patit la Universitat, contra la reducció de beques o el desnonament d’alumnes de les aules quan no poden pagar una matrícula cada vegada més cara en són la prova.\nSón aquests moments de crisi i retrocés dels drets aconseguits els que expliquen la necessitat que sorgeixin moviments de resistència, que tinguin la potencialitat de ser molt amplis, i després d’aconseguir els èxits proposats evolucionar de nou en moviments que conquereixin nous drets.\nEn aquest sentit les manifestacions i diferents actes durant aquests anys han estat massives.\nA Sevilla hi ha hagut la major manifestació que es recorda, amb més de 50.000 persones —amb una població universitària de 90.000 estudiants— seguida d’una tancada massiva en què es va ocupar el rectorat durant dues setmanes, parant totalment l’activitat docent a la universitat, que només es va desconvocar davant l’arribada dels exàmens de juny.\nA Sevilla —i a la resta de l’estat— continuem lluitant per defensar els nostres drets bàsics: gratuïtat del títol d’idiomes exigit per obtenir el grau, rebaixa del preu dels màsters, pagament fraccionat de la matrícula, cap expulsió de qui no pugui pagar la matrícula.\nSens dubte aquestes haurien de ser simplement propostes de transició cap a altres de més envergadura: una educació pública, totalment gratuïta i de qualitat, amb beques per a qui no pugui fer front als estudis, una pedagogia i organització docent diferent que permeti la participació de l’alumnat, un control democràtic de la Universitat per part de l’alumnat i la plantilla, més i millor recerca pública, contractes dignes per al personal becari, investigador i interí, no externalització —privatització— de serveis.\nMoltes d’aquestes reivindicacions no són assumibles per a un sistema capitalista basat en la producció de mà d’obra qualificada sense més consideracions, que tracta de replicar la força de treball sense entendre la universitat com un centre de coneixement al servei de la societat.\nTotes aquestes reivindicacions causen una contradicció que l’alumnat ha d’assumir i hem d’explotar. Però, per això, és necessària la superació de les actuals condicions de precarietat, organitzant ara tot el descontentament disponible, estant a la base de la piràmide i lluitant des de baix, de forma horitzontal i honesta amb l’alumnat.\nNomés si aconseguim organitzacions còmodes per a la militància de les nostres companyes i companys, si ens unim solidàriament amb la gent treballadora, si aconseguim organitzar la ràbia i que les reivindicacions de les que fins ara no tenen veu siguin escoltades, podrem llavors impulsar una alternativa des de la educació. Sens dubte ens queda molta feina per fer.\n10% més d’estudiants que no poden pagar la matrícula\n65% d’augment del preu de la matrícula en dos anys\n3.171 acomiadaments de personal docent de les universitats públiques a l’any 2013


Bloc Biblioteca Mont-Àgora: d’abril 2016\nEls llibres més llegits a la Biblioteca Mont-Àgora\nAquests són els llibres més llegits a la Biblioteca Mont-Àgora:\nLa càmara sangrienta, Angela Carter\nTu i jo, ara i aquí, de Jay Asher\nLa closca pelada dels cretins, Jaume Copons\nEls secrets de la Faith Green, Jean-François Chabas\nCom fer un diari superpenjat, Rachel Renée Russell\nLa Lola en missió secreta, Isabel Alledi\nSi voleu més informació sobre els llibres més llegits a la comarca llegiu el següent enllaç.\na dimarts, d’abril 26, 2016 Cap comentari:\nLa Sara Bergantiño va aprofitar el dia de Sant Jordi per ensenyar-nos algunes de les tècniques més comuns de l'"scrapbooking".\nA partir de multitud de processos creatius com retallar, enganxar, estampar o acunyar els nostres "scrapers" van crear una original capsa de Sant Jordi, que podran complementar enganxant-hi fotografies o altres ornaments de tot tipus (adhesius, botons, cintes, papers especials, flors seques o cintes.\nLa Sara ens va fer una molt bona introducció a aquest nou mètode tan de moda en aquest moment.\nGuanyadors del 7è Concurs de Contes "Castell de la Tossa"\nAvui s'ha celebrat a la Biblioteca l'entrega de premis als guanyadors del 7è Concurs de Contes “Castell de la Tossa”. El jurat format per Montserrat Carricondo (regidora de cultura de l’Ajuntament), Núria Rossell (directora de la Biblioteca Mont-Àgora), Glòria Nasarre (presidenta de la Fundació La Tossa de Montbui) i Isabel Guerrero (cap de departament de Promoció Econòmica de l’Ajuntament), han acordat per unanimitat emetre el següent veredicte:\n1r premi: Estacionament prohibit. Oriol Solà Prat (Montbui)\n2n premi: L’univers de les dones. Carmen Elvira Villagra (Vilanova del Camí)\n3r premi: La vall verda. Anton Font Bernadet\n1r premi: Molière Lerroux i els contes fantàstics. Aida García Pareja (Montbui)\n1r premi: L’osset Tric Trac. Bruno Lacoma Elvira (Vilanova del Camí)\nUs esperem a la Biblioteca per mostrar-vos totes les novetats que han arribat per Sant Jordi.\nSi voleu conèixer la llegenda de Sant Jordi, o saber més coses sobre la diada i aquest tradició catalana... us convidem a donar una volta per la Biblioteca Mont-Àgora i fullejar el munt de llibres que tenim sobre la festa del llibre i la rosa.\na dimarts, d’abril 19, 2016 Cap comentari:\nT'agradaria llegir en públic un poema del teu autor preferit o bé algun poema escrit per tu?\nLa biblioteca busca persones amb sensibilitat que vulguin col·laborar llegint un poema durant la diada de Sant Jordi. Animeu-vos! Poseu-vos en contacte amb la biblioteca.\na dimarts, d’abril 12, 2016 Cap comentari:\nMont-Àgora rep una menció en uns premis internacionals d'arquitectura\nDesprés de quedar com un dels finalistes de la categoria d'edificis cívics als premis WAN d’arquitectura el passat mes de setembre, l’edifici Mont-Àgora torna a estar a la llista dels millors edificis del món. Aquesta vegada, són els americans d’ArchitizerA+Awards qui han guardonat amb una Menció Especial el centre cultural de Santa Margarida de Montbui en la categoria d’edificis institucionals: governamentals i municipals.\nDivendres, 3 de juny a les 15.30h.\nInscripció i recollida del llibre a la Biblioteca\na dilluns, d’abril 11, 2016 Cap comentari:\nDimecres, 1 de juny a les 19h.\nAlmudena Grandes (Madrid, 1960) es va donar a conèixer el 1989 amb Las edades de Lulú, XI Premio La Sonrisa Vertical. Des de llavors, l'aplaudiment dels lectors i la crítica no han deixat d'acompanyar-la. Amb Inés y la alegría (Premio de la Crítica de Madrid, Premio Iberoamericano de Novela Elena Poniatowska i Premio Sor Juana Inés de la Cruz) inaugurà la sèrie Episodios de una guerra interminable, a la qual pertanyen El lector de Julio Verne (escollit pels lectors d'El País, com el millor llibre del 2012) i Las tres bodas de Manolita (2014).\n"Death note", de Tsugumi Ohba.\nConduït per Dani Rio.\nDijous, 19 de maig a les 18h. a la Biblioteca Mont-Àgora\nA la sala infantil de la Biblioteca hem donat per inaugurada la primavera i ho hem fet amb dos racons de lectura: el de Sant Jordi i el de la primavera.\nEl primer conté aquells llibres que fan referència a la llegenda de Sant Jordi o a la seva festivitat. En el segon hi trobem llibres sobre la primavera, així com els animals i les plantes.\nEls nens d'infantil han estat els primers a gaudir-ne.\nA partir de la propera setmana hi trobareu exposades totes les novetats de Sant Jordi. Omplirem la sala amb nous llibres d'aquelles col·leccions que tant ens agraden: Anna Ànec, Tea Stilton, el Diari de la Penjada, Gol, Els cinc... i molts més.\nPrepareu-vos doncs per una Sant Jordi ple de lectures.\na divendres, d’abril 08, 2016 Cap comentari:\nAhir va tenir lloc a la Biblioteca Mont-àgora la primera sessió del Taller de cal·ligrafia recreativa dut a terme per en Jaume Vizcarra. El taller, molt participat, va entusiarmar als assistents.\nDissabte al matí, a la Biblioteca Mont-Àgora vam celebrar el Dia Internacional del Llibre Infantil amb la Story Telling Grandpa Ton’s Garden, un conte en anglès, narrat i conduït per la Irene de l'acadèmia Helen Doron English. Els nens de Montbui han après molt vocabulari i cançons i han construït un "beautiful garden". Moltes gràcies Irene i companyia!


Una dècada de la Lliga a Vigo - FC Barcelona\nHomeFutbolPrimer EquipNotíciesUna dècada de la Lliga a Vigo\nBalaídos, l’escenari del partit d’aquest diumenge, va viure fa just 10 anys la celebració del Barça campió de Lliga a la mitja part\nEl Barça visita aquest diumenge Balaídos. Un estadi amb un bon record històric. I és que aquesta temporada es compleixen 10 anys de la celebració del 18è títol de Lliga del FC Barcelona (2005/06). Una Lliga que els blaugranes van celebrar de manera inèdita al descans del partit entre el Celta i el Barça després que el València, el perseguidor en aquell moment, caigués davant el Mallorca per 2-1. Els blaugranes empataven en aquell moment el partit, però la derrota confirmada del conjunt xe –que havia disputat el partit una hora abans- donava la segona Lliga consecutiva als de Frank Rijkaard i deixava una imatge per a la història dels jugadors del Barça celebrant la Lliga a la mitja part del partit sobre la gespa de Balaídos.\nTot i això, els blaugranes van haver d’afrontar la segona meitat ja com a campions i amb l’eufòria del títol, els blaugranes van guanyar el duel gràcies a un gol de Samuel Eto’o a la segona meitat (0-1). El Barça finalment tancaria la Lliga amb 82 punts, 12 més que el Reial Madrid, que finalment va quedar segon amb 70 punts i 13 més que el València, que es va situar tercer amb 69. Aquella temporada, a més, va ser rodona després de rematar el curs amb un doblet històric després d’assolir la segona Lliga de Campions de la història del Club a Saint-Denis. Una final guanyada amb èpica a París davant l’Arsenal amb remuntada inclosa. En definitiva, una temporada per emmarcar que va iniciar el camí d’una dècada plena d’èxits per al FC Barcelona que encara, avui dia, continua. Sens dubte, la millor dècada de la història del Club que de moment no té fi.\nL’anècdota de Denis Suárez\nEl migcampista blaugrana té un gran record d’aquell duel. I és que Denis Suárez, que militava en la categoria aleví del Celta, va fer d’aplegapilotes en aquell partit, on va aconseguir un record molt especial: “Quan van canviar Eto’o a la segona part i ja com a campions, vaig veure que Eto’o es va treure les vambes i sense cap vergonya m’hi vaig apropar i me les va donar. Les tinc a casa i és un gran record per mi”, recorda Suárez en una entrevista a la REVISTA BARÇA, alhora que reconeix que “durant la celebració Ronaldinho va llançar una samarreta a la graderia i gairebé l’agafo”. Un fet que demostra que el sentiment blaugrana de Denis Suárez ve de petit.


El Curiosity es prepara per a la seva primera excursió per Mart\nDesprés d'estrenar el seu làser en una roca, farà el seu primer trajecte, d'uns 400 metres\n4 min. Washington 18/08/2012 19:10\n260x366 Nova imatge de la 'terra promesa', la muntanya Sharp, on el Curiosity ha d'arribar d'aquí a un any –capturada des de la seva posició actual– / NASA/ JPL-Caltech/MSSS Nova imatge de la 'terra promesa', la muntanya Sharp, on el Curiosity ha d'arribar d'aquí a un any –capturada des de la seva posició actual– / NASA/ JPL-Caltech/MSSS\nEl robot explorador Curiosity va encendre aquest divendres el generador de neutrons que porta instal·lat i ja es prepara per a la seva primera excursió a la recerca de minerals que puguin donar noves claus sobre Mart.\nEls científics de la NASA continuen comprovant que tots els instruments del robot explorador estan en bon estat, segons va confirmar John Grotzinger, de l'Institut Tecnològic de Califòrnia i director científic del Curiosity. "Les coses van bé", va dir en una videoconferència en què també va participar Roger Wiens, del Laboratori Nacional de Los Alamos, l'investigador principal de la ChemCam del Curiosity.\n"Tots els instruments que estem provant estan funcionant i estem orgullosos d'anunciar que l'instrument DONEN ('Dynamic Albedo of Neutrons') ha estat encès i ha operat amb èxit", va assegurar Grotzinger. DONEN és un espectròmetre de neutrons amb capacitat per detectar hidrogen –cosa que pot significar la presència d'aigua en forma de gel o en la superfície d'un mineral– al subsòl a una profunditat de fins a un metre.\nAquest és l'instrument que ha aportat l'agència espacial russa a aquest projecte, en el qual participen set països a més dels Estats Units (Espanya, Rússia, França, Alemanya, Itàlia, Canadà i Japó), que han contribuït a dotar el Curiosity amb els instruments tecnològics més avançats perquè pugui dur a terme la seva missió.\nA punt per a la primera exploració\nGrotzinger va assenyalar, a més, que també van fer proves amb l'instrument REMS, l'estació mediambiental aportada per l'estat espanyol, i va avançar que esperen poder divulgar les primeres dades científiques recollides la setmana vinent.\nD'altra banda, el Curiosity ja té en marxa les seves càmeres i la NASA està definint quins seran els primers moviments del 'rover' i els punts que visitarà per començar amb les primeres excavacions, segons el pla previst. El primer recorregut que farà serà d'uns 400 metres, i el seu primer destí serà un indret anomenat Glenelg, una intersecció de tres tipus de terrenys que ha causat especial interès entre els científics perquè creuen que pot tractar-se d'una plataforma de roca adequada per a la primera perforació.\nEls científics bategen el territori marcià\nEls científics estimen que, aproximadament d'aquí a un any, el Curiosity arribarà a les vessants de la muntanya Sharp, però abans passarà per les marques que van deixar els motors dels quatre propulsors en aterrar, que han sigut batejades pels científics amb els noms de Burnside, Gulburn, Hepburn i Sleepy Dragon ('Dragó Adormit'). Els noms triats corresponen a diverses formacions rocoses del nord de Canadà, informa la NASA, perquè tots estan relacionats d'alguna manera amb la calor (per exemple Burn –'cremar'– o Dragon –'dragó'–).\nTambé han identificat la primera roca sobre la qual provarà el làser de la ChemCam en els pròxims dies, la N-165, situada a poc més de dos metres d'on es troba el 'rover'. "El nostre equip ha esperat vuit llargs anys perquè arribés aquest moment", va assenyalar Wiens, que espera poder compartir a principis de la setmana que ve com van ser aquests primers trets.\nLa ChemCam farà una trentena de trets de làser en deu segons per escalfar la roca fins al punt que les seves molècules es converteixin en una bola de foc, amb la finalitat que els instruments del Curiosity analitzin els colors que desprèn, que donaran pistes sobre els àtoms dels quals està composta.\nUna càmera en color que duu incorporada el 'rover' ha ofert, aquest divendres, noves imatges del Planeta Vermell, algunes de les quals són de la 'terra promesa', la muntanya Sharp.


About: Laura McGloughlin\nLaura McGloughlin és llibretera i traductora. Després d’estudiar Filologia anglesa, castellana i catalana a la Universitat de Cork, Irlanda, amb un any a la facultat de Filologia de la Universitat de Barcelona, va passar set mesos viatjant per Amèrica del Sud. Aleshores va acabar el Màster de Traducció Literaria a la University of East Anglia. Ha traduït diverses obres a l’anglès, com Pedra de tartera/Stone in a Landslide, de Maria Barbal, per Peirene Press i La venda/The Sale, de Lluïsa Cunillé, per Parthian Press. El 2011 va guanyar el premi inaugural del BCLT/TA (amb l’ajuda de l'Institut Ramon Llull i la Fundació Calouste-Gulbenkian) de sis mesos –setembre 2011 fins febrer 2012– amb el traductor Peter Bush com mentor de la traducció.\nLaura McGloughlin és llibretera i traductora. Després d’estudiar Filologia anglesa, castellana i catalana a la Universitat de Cork, Irlanda, amb un any a la facultat de Filologia de la Universitat de Barcelona, va passar set mesos viatjant per Amèrica del Sud. Aleshores va acabar el Màster de Traducció Literaria a la University of East Anglia. Ha traduït diverses obres a l’anglès, com Pedra de tartera/Stone in a Landslide, de Maria Barbal, per Peirene Press i La venda/The Sale, de Lluïsa Cunillé, per Parthian Press. El 2011 va guanyar el premi inaugural del BCLT/TA (amb l’ajuda de l'Institut Ramon Llull i la Fundació Calouste-Gulbenkian) de sis mesos –setembre 2011 fins febrer 2012– amb el traductor Peter Bush com mentor de la traducció. (ca)\nLaura McGloughlin (ca)


“Del 3% del President Maragall a la sentència del Cas Palau” | Moviment d'Esquerres\n“Del 3% del President Maragall a la sentència del Cas Palau”\nActualitat 15 de gener de 2018 admin 0\nCOMUNICAT DE MOVIMENT EN RELACIÓ AMB LA SENTÈNCIA DEL CAS PALAU Després de més de vuit anys, el cas Palau ja té una resposta...\nCOMUNICAT DE MOVIMENT EN RELACIÓ AMB LA SENTÈNCIA DEL CAS PALAU\nDesprés de més de vuit anys, el cas Palau ja té una resposta judicial. Com ja va avançar el president Maragall, quan es va dirigir a Artur Mas, líder de CDC en el 2005, amb la contundent frase “Vostès tenen un problema i es diu 3%”, avui l’Audiència de Barcelona ha ratificat les paraules del president Maragall, condemnant finalment CDC i el seus responsables per haver rebut comissions a canvi d’adjudicació d’obres públiques.\nDes de Moviment d’Esquerres, formació política que sempre ha lluitat activament per eradicar la corrupció, celebrem que els tribunals comencin a posar el fre a aquest tipus de comportament, que tenen un greu efecte sobre les institucions i els diners públics de totes i tots. Esperem que la justícia segueixi aquesta línia i s’apliqui sentència sobre tota forma de corrupció, independentment del tipus d’empresa o formació política que afecti.\nAmb la sentència en mà, demanem a CDC que torni els diners obtinguts de forma il·lícita, una xifra que ascendeix a més de 20 milions -segons ha considerat la justícia-. I esperem les explicacions oportunes, en aquest cas, per part del PDeCAT, “hereus” directes de CDC.\nMoviment d’Esquerres tenim clar que el camí cap a un nou futur només es pot aconseguir amb transparència i sense corrupció. Per això, volem que en el nou Govern no hi hagi cap persona vinculada amb cap cas de suborn i saqueig a les institucions, i s’adopti el compromís per part de totes les formacions polítiques per actuar de forma contundent contra la corrupció.\nPer una República neta de corrupció, transparent i justa!


Búsqueda de Club Editor - Llibreria Drac Màgic.\n'El pes del temps' és un homenatge a les vides que no es van poder construir. Les dues nouvelles del recull tenen per protagonista un món rural devorat per les mines, on l'única manera de sortir del poble és destacar en alguna cosa (el salt d'altura o l'acordeó, tant se val) i on els cromos importats de l'Oest converteixen els nens en contrabandistes. Però el centre de tot és e...\nHi ha obres que fan embogir el seu autor. L'atrapen i no en surt mai més. A Sebastià Juan Arbó li va passar. Set vegades va reescriure el mateix llibre i s'hi va perdre en dues llengües. Xavi Ristol ha anat a buscar-lo: amb textos d'autoria diversa, escrits en català i en castellà, ofereix als lectors les dues versions últimes d'una novel·la que no va parar de canviar de títol ...\n'Tyrannosaurus' és una novel·la sobre els abusos patits en un seminari per nens de deu a catorze anys. I una lectura on trobar-hi consol. Frontera és un dels novel·listes més dotats de la nostra literatura.\tMallorca, anys 60. L'estiu s'acaba i el nen Miquel Moragues ingressa al seminari. És fill d'una casa on manquen els recursos i la mare l'ha deixat a l'únic lloc on rebre una...\nPrimer llibre d'una activista aborigen del Canadà, 'Mestissa' narra la infància i la joventut d'una dona que fa tentines per un món deminories. Aquí blanca i allà índia, aquí nena i allà dona, a totesbandes no és d'enlloc i casa seva és un record destruït per unasocietat on l'ideal és homogeni, i on els seus estan condemnats asobrar en un territori on havien sigut lliures.Mesti...\nEL MONSTRE DE LA MEMORIA\nEl protagonista d'El monstre de la memória és un JOVE historiador israeliá que fa de guia als camps nazis de Polónia. Acompanya grups d'adolescents per a qui l'homenatge es resumeix a embolicar-se amb una bandera i fer-se selfies, o turistes que visiten Auschwitz de passada entre l'hotel i el centre comercial. Davant de tant de cinisme el protagonista assumeix el paper de guard...\nAmb 'Cap de nosaltres' tornará entres a Auschwitz per la passarel·la de paraules de Delbo. Es un camí estret i t'abraces a la seva veu. En tornes amb resquills dels seus records incrustats a la própia vida. A 'Un coneixement inútil' hi ha el trasllat no de l'horror, sinó de les emocions. Delbo i les seves companyes pateixen també com a esposes d'homes afusellats o empresonats. ...\nLa primera gran novel·la russa és en vers. Venerada com l'obra mestra absoluta per tots els que vindran després Dostoievski,Tsvetáieva, Nabókov, Dovlátov, fora de Rússia se l'ha llegida poc, perqué el peu forÇat de la rima i del metre n'han llastat la traducció. En catalá faltava qui desafiés l'obstacle i traduís l'Oneguin en vers. Arnau Barios s'ho va proposar i, set anys més ...\nEls records dels altres són el país on residim: una enquesta detectivesca sobre el lligam d?una filla amb el pare. Un homenatge als que no poden dir ?casa nostra?. Una cruïlla on la Història i la ficció s?abracen. Un llibre en què la reflexió batega d?emoció.\tElla regularment fa les maletes i se?n va a viure a un país nou. Sembla que fugi. ¿De què? Aquesta pregunta és el seu f...


LO GRIPAUET LLEGIDOR: 104. NO ESTÀ ESCRIT A LES ESTRELLES\n104. NO ESTÀ ESCRIT A LES ESTRELLES\nHeura Penella Sedano\nLa Hazel és una noia de 16 anys que li van diagnosticar un càncer tiroïdal en fase 4 quan tenia 13 anys. Ha pogut sobreviure a una droga experimental: el falangifor. La seva mare l’obliga a assistir en un grup de suport ja que pateix una depressió paralitzant. En aquest grup de suport, coneix a l’August Waters, un noi que havia sigut una estrella del bàsquet que havia patit un “Osteosarcoma” a la cama esquerra i l’havia perdut.\nLa Hazel el convenç de llegir Una Aflicció Imperial, el seu llibre preferit. Gràcies a trucades i missatges, la seva relació es comença a aprofundir i l'August, que havia guardat el desig de la fundació The Genies (fundació que lliura als nens amb càncer un desig), el fa servir per anar a Holanda a conèixer l’autor del llibre.\nEn aquest viatge passaran moltes coses que no volien que passessin, ja que el suposat escriptor no és com s’esperaven.\nAquest llibre m’ha agradat molt perquè és una novel·la romàntica molt maca. És molt emotiva i es poden escapar algunes llàgrimes. Però us el recomano, jo li poso una nota de 9.\nPublicat per IES LO PLA D'URGELL Bellpuig a 5:15


LA LLAR | Llar Jesus Salvador\nTEL. 937 255 680 · EMAIL secretaria2@col-jesus-salvador.net\nLa Llar d’infants del Col·legi Jesús Salvador és una escola bressol de Sabadell dedicada a la\npetita infància des de fa més de 15 anys. La funció educativa de la Llar consisteix a atendre les necessitats biològiques, psicològiques, afectives, intel·lectuals, lúdiques i socials dels nostres alumnes.\nA més posem els mitjans per contribuir al desenvolupament de les capacitats evolutives a partir de l’organització dels recursos humans i metodològics, els espais i els materials a través d'una programació adequada.\nLa llar està integrada dins del Col·legi Jesús Salvador, que és un centre concertat pel Departament d'Educació de la Generalitat de Catalunya.\nÉs una Llar molt familiar i acollidora que es preocupa pel desenvolupament sensorial, motor, cognitiu, lingüístic i social dels més petits. Treballem de la mà dels millors especialistes les necessitats individuals de cada infant i adeqüem la seva intervenció als diferents nivells i ritmes d’aprenentatge. A més, per poder dur a terme el nostre projecte educatiu, és important que els nens i nenes experimentin de forma vivencial tot allò que han après dins de l'aula, és per això que proposem diferents sortides matinals i excursions durant el curs.\nLa Llar té habilitades 3 aules totalment equipades per a l’ús dels més petits i petites.\nHem adoptat mesures de seguretat com l'ús de materials i/o mobiliari\nEls lavabos i canviadors estan adaptats per les necessitats dels infants. A més a més hi ha una entrada exclusiva on disposem d’un aparcament de cotxets per a les famílies\nque ho necessitin.


PRIMER A-B CURS 2019-20: RELIGIÓ\nHola a tots! Com esteu?\nUs recordeu que la setmana passada us vaig proposar fer un dibuix de la vostra família? D'aquelles persones que vivien amb vosaltres a casa? Dons aquesta setmana us proposo fer un arbre genealògic! Sabeu què és? Mireu, aquí us deixo un d'exemple:\nAquest està fet amb fotos, i es tracta d'anar posant qui són els meus pares, qui són els pares dels meus pares (que serien els meus avis i àvies), qui són els pares dels meus avis (que serien els meus besavis), i així fins que arribeu. També podeu posar germans, cosins, tiets... tots els que càpiguen al full!\nUs deixo el meu arbre genealògic. Veureu que jo en comptes de fotos he posat el nom i qui és. Vosaltres podeu fer-ho com volgueu!\nFa poc vam veure la història de la verge Maria, on ens explicava que va ser la mare del nen Jesús, i que ella tenia un pare que es deia Joaquín i una mare que es deia Ana, us recordeu?\nAquesta setmana anem a conèixer a la vostra família!\nEn aquest dibuix heu de dibuixar-vos a vosaltres amb la vostra família (pares, germans, avis si viuen amb vosaltres,...), totes aquelles persones que viuen a casa vostra.\nI fixeu-vos que vos he posat una frase baix que diu... "El que més m'agrada fer amb la meva família és...". Què us agrada fer a vosaltres? Segur que hi ha moltes coses! Les heu d'escriure allí baix.\nSi no podeu imprimir, podeu escriure vosaltres mateixos el títol i la frase.\nJa sabeu que el meu correu és embarrosojimenez@ceiplurgell.com i podeu enviar-me una foto de la vostra feina.\nHola, hola! Aquesta setmana us porto un joc de l'oca perquè jugueu en família i passeu una estona divertida, espero que us agradi!\nAprofitant que estem treballant cosetes relacionades amb la verge Maria i que sé que us agraden las manualitats, aquesta setmana us proposo fer una manualitat sobre la Verge!\nUs dono diferents idees, segons si podeu imprimir o no. Podeu agafar la que més us agradi!\nSi podeu imprimir...\nAixò es un llapicer amb la imatge de la verge Maria, perquè pugueu guardar els vostres colors. Heu de pintar, retallar i aferrar per les pestanyes assenyalades. Si necessitau ajuda, demaneu-li als papis!\nSi no podeu imprimir...\nUs podeu fer un collar de flors, ja sigui amb material que tingueu per casa com fulls o cartolines de colors, o fulls blancs i els pinteu vosaltres,... O també podeu agafar flors i herbetes si sortiu al camp a passejar i les aferreu al vostre collar.\nI per què un collar de flors? Perquè el mes de maig també és el mes de les flors i és el regal que es fa a les imatges de la verge Maria.\nTambé podeu fer una verge Maria amb un rotllo de paper. La podeu dibuixar i pintar en un full i després aferrar-ho.\nSi us animeu a fer alguna de les manualitats, ja sabeu que podeu enviar-me una foto a embarrosojimenez@ceiplurgell.com\nEndavant i bona feina! 😘\nAquesta setmana ja hem començat el mes de maig, i aquest és el mes que dediquem a la verge Maria. Us recordeu de qui és? Segur que sí! És la mare del nen Jesús. Anem a conèixer la seva història a través d'aquest conte:\nUs ha agradat? Us conto un petit secret: la veu l'ha posat una amiga meva que també es diu Maria 😉\nAra, us deixo unes preguntes que heu de respondre en un full, i m'envieu una fotografia amb les respostes i el vostre nom a la meva adreça, que és: embarrosojimenez@ceiplurgell.com\n1. Com es diu la protagonista del vídeo?\n2. Què li agradava fer?\n3. Com es deien els seus pares?\nI per últim, us deixo uns jocs relacionats amb la història. Són un puzle i un memory. Gaudiu molt!\nRecordeu que podeu escriure comentaris al blog per explicar-me coses o dir-me si hi ha algun joc que us agrada més! No oblideu posar el vostre nom!\nJa ha passat la Setmana Santa i ens trobem a un temps que es diu Pasqua, per això us deixo aquest vídeo que ens parla sobre aquesta festa.\nFixeu-vos que ens parla de Crist... i qui és Crist? Doncs és Jesús però amb un altre nom que li van posar:\nDesprés de veure el vídeo, contesta aquestes preguntes en un full i m'envieu una fotografia de les respostes amb el vostre nom:\n- Què li va passar a Crist?\n- Com van reaccionar els seus amics, es van posar contents o tristos?\nI aquí us deixo un joc de trobar parelles perquè jugueu una estona:\n*Recordeu que la meva adreça és: embarrosojimenez@ceiplurgell.com


Bloc de Comunistes de Catalunya: ICV-EUiA demana l'absolució de l'Isma i en Dani, encausats del 29-M\nLa diputada Lorena Vicioso reclama a la Generalitat que retiri els càrrecs contra els dos nois, que van patir presó preventiva dictada per la mateixa jutgessa que va instruir el cas de 'Ciutat Morta'.\nEl grup parlamentari d'ICV-EUiA ha expressat aquest dijous el seu suport a l'Isma B. i en Dani A., dos estudiants encausats penalment per participar a la vaga general del passat 29 de març del 2012 que afrontaran el judici el març vinent. Així li ho ha traslladat la portaveu de Joventut de la coalició roja i verda, Lorena Vicioso, a l'Isma i les mares de tots dos nois, que aquest dijous han acudit al Parlament a exposar el seu cas als grups parlamentaris. Es dóna la circumstància que els dos nois ja van passar 33 dies en presó preventiva la primavera del 2012 per ordre de la jutgessa que ha instruït el seu cas, Carmen García, que és la mateixa que va instruir el de 'Ciutat morta'. Ara la Generalitat, que com l'Ajuntament de Barcelona exerceix l'acusació contra els nois, demana més de set anys de presó per cadascun d'ells. “Farem tot el que calgui per demostrar la innocència d'aquests dos nois”, ha declarat Lorena, que ha reclamat a les institucions que retirin les seves acusacions.\nL'Isma i en Dani van ser detinguts a les Corts el 29 de març del 2012, durant una de les vagues generals que van tenir lloc a l'estat per rebutjar les darreres reformes laborals. Estudiants universitaris i militants en el moviment estudiantil, els mossos els van arrestar a Barcelona, després de participar en un piquet, quan ja feia estona que havien marxat. La titular del jutjat d'instrucció número 18 de Barcelona, Carmen García, la mateixa que ara està sent fortament qüestionada per haver instruït també el cas del 4-F, va decretar la presó preventiva per als dos estudiants, i no va rectificar fins que, el 4 de maig, l'Audiència Provincial va obligar-la a rectificar la seva mesura i alliberar-los immediatament.\nGairebé tres anys després dels fets, el març vinent, els dos joves universitaris afrontaran el judici per aquells fets. Ells reclamen la seva innocència i aquest dijous l'Isma, els seus pares i la mare del Dani s'han reunit amb representants dels grups parlamentaris de CiU, ERC, el PSC i la CUP, a més d'ICV-EUiA, per demanar-los suport.\nLa portaveu de Joventut d'ICV-EUiA, Lorena Vicioso, ha expressat el suport del grup roig i verd als dos nois i s'ha compromès a ajudar-los a demostrar la seva innocència i a defensar el seu dret fonamental a la vaga. “Els demanen molts anys per uns fets dels quals ells reclamen que són innocents”, ha declarat Vicioso després de la reunió, tot afegint que “farem tot el que calgui per demostrar la innocència d'aquests dos nois”. “I demanarem a la Generalitat que retiri la seva acusació contra aquests dos nois: estan demanant gairebé vuit anys”, ha destacat Vicioso.


Una dona atesa per la crema de tres contenidors que afecten quatre vehicles estacionats a Ca n'Oriac | NacióSabadell\nUna dona atesa per la crema de tres contenidors que afecten quatre vehicles estacionats a Ca n'Oriac\nEn menys de 24 hores es van cremar cinc unitats\nper NacióSabadell , 27 de gener de 2020 a les 12:32 |\nNou cap de setmana de crema de contenidors a Sabadell. Tres episodis concentrats entre els barris de Gràcia i Ca n'Oriac i que han tingut lloc en menys de 24 hores. A més, en un dels casos, el més virulent, una dona ha necessitat ser atesa per possible inhalació de fum i és que les flames s'havien estés a quatre vehicles estacionats.\nEl primer incendi ha arribat la matinada de dissabte, a les 5.01 hores, al carrer Riu-Sec, 67, s'ha calcinat una unitat de paper i cartró. Fins al lloc s'han desplaçat dues unitats de la Policia Municipal de Sabadell i una de Bombers. La matinada ja de diumenge, a les 2.25 hores, al carrer Arxiver Clausellas, 13, un altre incendi. Una unitat policial i de Bombers s'ha traslladat fins al lloc dels fets.\nA les 3.39 hores s'ha registrat el més violent, al carrer Gironès, 76. Tres contenidors calcinats i les flames han afectat quatre turismes estacionats, dues senyals de trànsit i la façana d'un edifici. Membres del Sistema d'Emergències Mèdiques (SEM) han atès una dona per possible inhalació de fum. Participació també de Policia Municipal i Bombers.\nEn tots tres casos, segons la Policia, han estat per "causes desconegudes". Aquests atacs al mobiliari urbà tancaran un mes de gener en què cada cap de setmana s'haurà registrat la crema de contenidors. En els quatre d'aquest primer mes de l'any, almenys un dels dos dies, hi ha ha hagut coneixement per part del cos policial sabadellenc d'aquests fets.\nSuccessos, incendi contenidors, Bombers, Policia Municipal Sabadell, SEM


Aquest cap de setmana a tota Catalunya s'hi organitza un gran recapte d'aliments. Amb els temps que vivim cada cop hi ha més famílies que s'ho estan passant molt malament i entre tots hem de donar un cop de mà. Hi ha fam. I hi ha al costat nostre. Com podem ajudar? Entreu a http://www.bancdelsaliments.org/ i mireu on hi ha el punt de recollida d'aliments més pròxim. I aprofiteu perquè els vostres fills agafin consciència d'aquesta realitat...\nI aquestes són les nostres propostes setmanals:\nAQUEST DIUMENGE TOCA MUSEU...DE FRANC!!!\nAlguns museus obren les seves portes el darrer diumenge de mes. Quins són?? El Museu d'Arqueologia de Barcelona que a més organitza el taller familiar “Cap a l'Olimp!”, activitat gratuïta però que cal fer reserva prèvia, informeu-vos a www.mac.cat . També fan jornada de portes obertes el Jardí Botànic de Barcelona (www.jardibotanic.bcn.cat ) i el Museu de Badalona (www.museudebadalona.cat ). Tots tres museus són totalment recomanables per anar amb canalla i adaptats per cotxets de nadons.\nLA SETMANA DE LA CIENCIA\nAmb motiu de la Setmana de la Ciència el Museu Blau (Parc del Fòrum) convida a tothom a entrar-hi a les seves sales “por la patilla” dissabte i diumenge. Tenen un espai perfecte per els més petits de la casa que es diu “Niu de ciència”. La foto de l'esquelet de la balena és d'aquest museu. L'entrada també és de franc els mateixos dies a Cosmocaixa i a més també podreu veure l'espectacle multimedia “Origens”.\nESPECTACLE CIENTIFIC AL MUSEU AGBAR\nDiumenge, a les 12:30 h, al Museu Agbar de les Aigües (Cornellà) també amb motiu de la Setmana de la Ciència està programat un espectacle científic a càrrec del conegut divulgador Dani Jimenez i que porta com a títol “La química de l'aigua”. Es totalment de franc i recomanat a partir dels 10 anys. www.museudelesaigues.com\nDivendres hi ha sessió de contes a l'Espai Cultural Caja Madrid (Pl. Catalunya, 9) a les 18 h i que porta el nom de “Cuentos express 30' “.Dissabte a les 12:30 h hi ha conta contes al Corte Inglés de Portal de l'Angel i el de Sabadell. I recordeu de passar per la biblioteca que teniu més a prop que de ben segur explicaran un conte algún dia de la setmana, o faran un espectacle, o un taller...i vosaltres sense saber-ho!!\nBATEAU LUNE ES PREPARA PER EL NADAL\nEls amics de la fantàstica botiga de Bateau Lune (Plaça de la Virreina, 7) us han preparat per aquest dissabte a les 12:30 h un taller per fer arbres de nadal teixits amb llana. Recomanat per a nens i nenes a partir dels 6 anys. Cal reserva al mail info@bateaulune.com . I per cert...MOLTES FELICITATS BATEAU LUNE!!! La setmana vinent ja fan 8 anys i per celebrar-ho han organitzat sortejos per facebook. Jo ja he entrat i m'he apuntat!!! www.bateaulune.com\nFESTA PER EL JOC EN CATALÀ\nFins les 18:00 h del dissabte al Passeig de Sant Joan podeu gaudir d'un grapat de jocs i joguines en ocasió de la 8a edició de la Festa per el joc i la joguina en català. Castells inflables, cercaviles, espectacles infantils...més informació a www.plataforma-llengua.cat\nACTIVITAT PER A NADONS\nA l'Espai Cultural Caja Madrid ( Plaça Catalunya, 9) dissabte a les 10:30 h hi duran a terme “Un mundo de sorpresas”, una activitat adreçada als petitons de 0 a 3 anys. És de franc però que cal inscripció al Tel. 93.301.44.94.\nDISSABTES INFANTILS D'ABACUS\nDissabte hi ha botigues Abacus que organitzen Tallers infantils. Per exemple, la botiga de Badalona hi ha organitzat un taller de creació amb Modulmax per a nens i nenes a partir dels 5 anys. Horari: 12 h. Mireu a la web a veure quin taller organitzen l'Abacus que teniu més a prop. www.abacus.coop/dissabtes-infantils-2011 .\nLA FESTA DEL “XI-BARRI”.\nDissabte, al Centre d'Esplai Xiroia (Rambla de Badal) hi organitzen una divertida festa al carrer anomenada “Xi-barri” i que va adreçada a infants i joves de 6 a 16 anys. Pel matí hi haurà tallers per a infants i un concurs de pastissos. I per la tar da xocolatada i batucada. www.xiroia.cat\nMARATÓ DE CALENDARIS D'ADVENT\nDissabte a partir de les 12 h a la tenda COCO-MAT (Balmes, 229) hi organitzen una original marató de calendaris d'advent. L'objectiu és aplegar molta gent per fer divertits calendaris d'advent amb rotlles de paper higiènic. Un cop fets tots aquest calendaris seran repartits per centres d'acollida, etc. Voleu veure com queda?? mireu la seva web www.sleeponnature.es i aneu a l'entrada del 8 de novembre. Us deixo, per si de cas, una foto...I si no podeu venir passeu i deixeu uns quants rotlles de paper aquesta setmana.\nSANT ANDREU ESTÀ DE FESTA\nFins el 8 de desembre el barri de Sant Andreu està de festa major. Aquest primer cap de setmana tindrem de tot: tallers infantils, inflables, xocolatada, country, gimcana, espectacles infantils, castells, mercat d'intercanvi...no tindreu temps per l'avorriment. Tot l'ampli programa a www.sant-andreu.com\nLA FESTA DEL RECICLATGE\nDiumenge pel matí a l'Av. Mistral (des de Vilamarí a Viladomat) es celebrarà la 4a edició de la R-Festa , la festa que recolza la Reparació, la Reutilització i el Reciclatge. A més de tallers pràctics i un mercat d'intercanvi per els adults hi haurà tallers i jocs per els més menuts. Http://reparatmillorquenou.blogspot.com\nFins diumenge a Barcelona encara s'hi celebra “El meu primer festival”, un festival de cinema infantil . La seu oficial del Festival són els Cinemes Girona però també podeu trobar curts d'animació o llargmetratges de tota la vida... i que els vostres fills encara no coneixen, al CCCB o a la Filmoteca de Catalunya. Hi ha sessions per a totes les edats a partir dels 2 anys. I els preus són també petitons: 2-3 o 4 euros. Entreu a www.elmeuprimerfestival.com i trieu a quina sessió anireu.\nELS PAPIS ANEM AL MUSEU SOLETS MENTRE ELS FILLS ES DIVERTEIXEN\nUna molt bona idea la que han tingut l'equip del Museu d'Historia de la Ciutat de Barcelona. Aquest dissabte els pares podem visitar el museu amb un guia per el mòdic preu de 4 euros mentre els fills es queden a la llibreria del museu on els hi explicaran contes i els portaran al Saló del Tinell a ballar danses medievals. Els nens de franc. Qué mes voleu?? www.museuhistoria.bcn.es Cal inscripció al mail comunicacio@lacentral.com o al tel. 93.550 46 14\nDiumenge a les 12 h, al Centre Cívic Casa Elizalde (València, 302) hi haurà una sessió de titelles a càrrec de la Cia. Engruna Teatre. L'obra es diu “El perquè de les coses” i ens explica les aventures d'un rodamón que viatja amb un carro ple d'andròmines. Preu entrada: 3,15 euros. www.casaelizalde.com\nFIRA DEL BOSC I LA TERRA A VALLGORGUINA\nAquest cap de setmana a Vallgorguina hi trobareu la Fira del Bosc i de la Terra. Hi haurà tallers d'oficis per els més menuts, espectacles, una actuació del Trobador de Rovellons, cercavila de gegants...i un concurs de xerrac. Qué és això del xerrac?? El xerrac de troncs és una tècnica que s'emprava, no fa tants anys, per tallar els arbres manualment. www.firavallgorguina.com\nDemà dijous a la biblioteca de Lloreda hi organitzen a les 17:30 h un divertit taller de titelles de bossa. I a les 18 h el mateix espectacle de titelles que es podrà veure diumenge a Casa Elizalde “El perquè de les coses” el podreu veure a la biblioteca de Can Casacuberta.\nEls dissabtes pel matí la gent de l'Espai de Joc Diplodocus organitzen tallers per a infants de 3 a 12 anys al preu de 3 euros. De les 10 fins les 13 h els nens i nenes participen en tallers de joc. Aquest dissabte li toca el torn a l'espai de l'escola Lola Anglada (c/ Jacinto Benavente, 13) . Si voleu informar-vos truqueu al 93.384.26.36 o envieu un mail a espaidiplodocus@gmail.com . I el mateix dia però per la tarda (a les 18 h) al Taller de la Lluna (C/De la lluna, 17) hi organitzen un taller de cuina per tota la família al preu de 2 euros per persona. Més informació a www.actiweb.es/tallerdelalluna\nPASSEGEM PER LA NATURA I...APRENEM UNA MICA\nBICICLETADA PER DESCOBRIR OCELLS\nDiumenge pel matí al Parc Nou del Prat de Llobregat s'hi organitza un itinerari de descoberta dels ocells dels espais naturals del Delta. A diferència d'altres itineraris ornitològics aquest es farà passejant amb bicicleta. No hi ha límit d'edat. Places limitades. Cal reservar al tel. 93.256.22.20 o enviar un mail a activmuseuciencies@bcn.cat\nDissabte pel matí ofereixen una passejada oberta a tohom que ho volgui amb companyia d'uns guies del parc que ens ensenyaran les aus del parc natural. . www.parcnaturalcollserola.cat


Usuari Discussió:Sistellera - Viquipèdia, l'enciclopèdia lliure\nHola Sistellera! Sigueu benvingut/da a la Viquipèdia i al coneixement lliure. Us encoratgem especialment, abans de res, a visitar la introducció per a un començament fàcil en tres senzills passos . Si preferiu aprendre mitjançant un tutorial, podeu seguir el curset d'autoaprenentatge.\n--Bestiasonica (disc.) 18:46, 22 gen 2011 (CET)\nEspere que em perdonaràs aquesta intrusió... Em dic Claudi Balaguer i sóc membre de l'associació "Amical de la Viquipèdia" Amical Viquipèdia que està maldant per a ser un Chapter secció local de Wikimedia però fins ara no ho hem obtingut ja que es diu que només es poden crear chapters d'estat. Per mor de fer entendre que els Chapters haurien de ser oberts a totes les llengües s'ha engegat una campanya de suport i creat la plantilla d'usuari Wikimedia CAT que tens a la teua disposició per tal de posar-la a la teua pàgina d'usuari i/o signar al llistat de "Members and Supporters" seguint l'enllaç de la plantilla... Et necessitem, el suport de tots i cadascú de nosaltres és valuós per tal de poder assolir l'objectiu. Gràcies i disculpa la intrusió a la teva pàgina, fins prompte, cordialment i que tingues un 2011 excel.lent amb moltíssima felicitat, salut i prosperitat! Claudi/Capsot (disc.) 13:11, 24 gen 2011 (CET)\nObtingut de «https://ca.wikipedia.org/w/index.php?title=Usuari_Discussió:Sistellera&oldid=11506844»\nDarrera modificació: 19 març 2013 a les 16:24\nLa pàgina va ser modificada per darrera vegada el 19 març 2013 a les 16:24.


Nous aliments espanyols passen a formar part del registre de productes protegits de la UE | Consumer\nNous aliments espanyols passen a formar part del registre de productes protegits de la UE\nDos tipus de patates, de Galícia i Catalunya; altres dos oli, de Granada i Càceres, i la mantega de Soria\nEn concret, s’han registrat com DOP Ponent de Granada i Gata-Hurdes (Càceres), dues variants d’oli, i la Mantega de Soria. Per la seva banda, la Pataca de Galícia i les Patates de Prada de Conflent (Catalunya) s’han reconegut com IGP. A dia d’avui ja s’han registrat un total de 750 productes en la UE com a articles amb una de les tres distincions especials que reconeix la Comissió: DOP, IGP o Especialitat Tradicional Garantida (ETG).\nLa categoria DOP descriu a productes que es produeixen, transformen i preparen en una zona geogràfica determinada i mitjançant l’ús d’una tècnica específica. La IGP es refereix a productes en els quals almenys una de les etapes del seu procés de fabricació està lligada a una zona o tècnica d’elaboració concretes.\nFinalment, l’ETG no fa referència a un lloc concret on es fabrica el producte que, no obstant això, ha de destacar pel seu caràcter tradicional, tant pels seus ingredients com pels mitjans de producció.


Núria Sala explica la seva participació al curs ‘Hiroshima and Peace’ | Ajuntament de Granollers\nInici » Núria Sala explica la seva participació al curs ‘Hiroshima and Peace’\nLa granollerina s’ha reunit aquest dilluns amb l’alcalde Josep Mayoral\nLa granollerina Núria Sala s’ha reunit aquest dilluns amb l’alcalde Josep Mayoral\nLa granollerina Núria Sala ha participat del 31 de juliol al 10 d’agost al curs «Hiroshima and Peace» que organitza la Universitat d’Hiroshima i la xarxa internacional Mayors for Peace (Alcaldes per la Pau). Sala, que va ser escollida entre diversos candidats i becada per Mayors for Peace per participar en aquesta iniciativa, s’ha reunit aquest dilluns al migdia amb l’alcalde de Granollers, Josep Mayoral.\nAquesta estudiant de grau de Filosofia i Literatura ha explicat a l’alcalde la seva participació en aquest esdeveniment internacional on ha compartit experiències i reflexions sobre pau i desarmament amb altres joves d’arreu del món. Així, Sala ha estat la representant de la ciutat de Granollers i ha coincidit amb joves de països com el Regne Unit, Brasil, Iran o Camerun. La seva participació en aquest curs ha servit també per extreure’n propostes i idees que Sala ha traslladat a l’alcalde de Granollers.\nCoincidint amb la commemoració dels bombardejos atòmics de les ciutats d'Hiroshima i Nagasaki, joves d'arreu del món s’han reunit a Hiroshima per participar en el curs ‘Hiroshima and Peace’ que organitza la Universitat d’Hiroshima i la xarxa internacional Mayors for Peace (Alcaldes per la Pau) del 31 de juliol al 10 d'agost. La granollerina Núria Sala ha sigut la persona seleccionada i becada per l'organització Mayors for Peace, juntament amb joves procedents d'altres països com Regne Unit, Brasil, Iran o Camerun, per representar a la ciutat de Granollers en el curs. La Núria cursa el grau de Filosofia i Literatura a Toulouse (França).\nLa iniciativa, més enllà de projectar a nivell internacional el treball de la ciutat de Granollers en qüestions de pau i memòria històrica, ha permès als joves aprofundir en el coneixement del que van significar els atacs de 1945, escoltar els testimonis de les persones que van patir-los i compartir durant uns dies les seves reflexions sobre com construir una pau mundial duradora. Es tracta d'una oportunitat única per a participar en un esdeveniment internacional i compartir reflexions i experiències amb d'altres joves d'arreu del món.\nAquesta és la tercera vegada que un jove granollerí obté una beca per participar a un curs d'aquest tipus a Hiroshima, la darrera va ser l'any 2017.


#onsónlesdones (Liz Castro)\n5 min. 07/03/2015 20:18\nComença poc després de néixer. Es veu que, si ets nen, els pares sobreestimen la teva habilitat física i, si ets nena, la infravaloren. Dit d’una altra manera, els pares tenen més tendència a dir a les nenes que vagin amb compte i als nens que ho provin més fort. Ja us podeu imaginar què en resulta, de tot plegat.\nUn estudi de Yale del 2012 demostra l’efecte d’aquests i altres biaixos de gènere: els homes hi surten guanyant. En aquest cas es van etiquetar, a l’atzar, diverses sol·licituds per fer recerca amb noms masculins i femenins; al final, el personal docent de la universitat va considerar que els candidats masculins eren més competents i tenien més possibilitats de ser contractats, i fins i tot els oferien salaris més alts i més suport acadèmic. I, cosa que és pitjor, el fet que fossin professors o professores no influïa en la conclusió final. El resultat: només un 30% dels que fan recerca a tot el món són dones.\nPodria donar-vos milers d’exemples més que il·lustren com estem constantment reforçant aquestes insidioses diferències de gènere. Una manera aclaparadora de demostrar-ho és fixar-se en els mitjans de comunicació. La revista Time explicava el 2014 que, als Estats Units, només un 36,3% dels periodistes en redaccions són dones. I la seva representació en el periodisme esportiu és encara més escassa. Durant els primers dos mesos del 2013, només se citava un 19% de dones als articles. I només un 16% dels directors de cine, escriptors, productors i editors són dones. Seguint en l’àmbit del cinema, a la llista de les 100 pel·lícules més importants dels EUA, les dones només hi ocupaven un 28,4% dels papers amb diàleg. Només el 25% dels tertulians dels programes dominicals sobre política nord-americana són dones. Hi ha quatre vegades més opinadors que opinadores als tres diaris més importants dels Estats Units.\nLa situació és bastant semblant a Catalunya. Joan Vallvé informava l’any passat que les dones representen al voltant d’un 20% dels tertulians a les quatre ràdios i televisions més importants. Més preocupant és el fet que, mentre que l’any passat només hi va haver una tertúlia (de 749) en què totes les integrants fossin dones, en un 42% de les tertúlies que es van fer només hi havia homes. I ben pocs se n’escandalitzen.\nEl panorama als diaris no és gaire millor. L’Observatori Cultural de Gènere, en col·laboració amb les Dones Periodistes de Catalunya, expliquen que fins i tot als diaris més equitatius (entre el quals l’ARA), només un 25% de les opinadores són dones. A La contra de La Vanguardia, en les dues setmanes analitzades, només un 15% dels perfils eren dones.\nÉs un cercle viciós.\nI no només ens perjudica a les dones. Perjudica a tothom. Quan se silencia la meitat de la població, es perd la meitat de les opinions, dels descobriments, de les perspectives, dels coneixements. I condemnem les nostres filles -les de tots- al mateix futur.\nEl primer pas per resoldre un problema és adonar-se de la seva existència. L’actriu Geena Davis cita un estudi que diu que, quan hi ha un 17% de dones en un grup, els homes creuen que ja hi ha paritat. I que, quan les dones arriben al 33%, aleshores els homes consideren que estan en minoria. Per tant, la pròxima vegada que assistiu a una conferència, que escolteu una tertúlia, que mireu un debat polític o que llegiu el diari, compteu les dones que hi trobeu. No trigareu gaire. Compteu les dones que seguiu a Twitter. Compteu les que retuitegeu. Prengueu consciència de l’escassetat real.\nSi sou una d’aquelles persones que seleccionen columnistes, escriptors, tertulians i ponents, la solució és ben fàcil: trieu dones. Ara mateix. Que siguin la meitat. Necessiteu ajut? Feu servir el Cercador d’Experts de l’Institut Català de les Dones. Demaneu-ho a Twitter. Millor encara, demaneu-ho a una col·lega. Segur que us pot fer cinc suggeriments de dones que no coneixeu. No hi ha cap excusa que valgui.\nEls que no tenim aquest poder de decisió podem exigir que s’incloguin dones. Cada vegada que assistiu a una conferència amb quatre ponents homes, quan veieu una tertúlia on tres dels quatre tertulians són homes, compartiu-ne una foto amb l’etiqueta #onsónlesdones. Escriviu una carta als patrocinadors d’aquests programes. Agafeu el telèfon i truqueu a l’alcalde. Els nostres impostos no haurien de gastar-se majoritàriament per fer sentir només les veus dels homes en mitjans públics o en conferències subvencionades amb diners públics. El nostre silenci és la nostra aprovació.\nQuè dieu, que les quotes i la paritat subordinen la qualitat a la quantitat? Mentida interessada. No hi ha qualitat en un sistema que, com s’ha demostrat, beneficia sistemàticament els homes. Deixeu que els números us convencin, que us animin a fer l’esforç extra necessari per trencar aquest cercle viciós i trobar les dones intel·ligents i capaces que fins ara han romàs invisibles.\nDieu que les dones no volen? Que tenen por? Que no tenen temps? Jo us dic, francament, que no us hi esforceu prou. Són excuses molt febles.\nCal començar ja. Igual que el problema, la solució també s’autoperpetua. Com més veus de dona sentim, més ens acostumarem a escoltar i avaluar les seves contribucions. I més estranya serà la nostra absència.


Conferència de Sydney Possuelo, històric activista en defensa dels drets dels indígenes de l’Amazònia del Brasil - Casa Amèrica Catalunya\nConferència de Sydney Possuelo, històric activista en defensa dels drets dels indígenes de l’Amazònia del Brasil\nL'explorador i activista medi ambientalista Sydney Possuelo parlarà de la seva trajectòria, pròpia de la d'un home d'acció. Atret inicialment per l'esperit d'aventura i el desig d'organitzar les seves pròpies expedicions, el seu compromís l'ha convertit en un dels últims sertanistes i un dels més grans defensors dels drets dels indígenes aïllats de l'Amazònia brasilera.\nEs calcula que a la conca de l'Amazones hi ha entre 50 i 100 tribus aïllades no contactades. El plantejament que ha mogut Possuelo tota la seva vida ha estat el de respectar els valors originals d'aquestes àrees, és a dir, els valors indígenes, i tractar que aquests grups aïllats no sucumbeixin indefensos davant la trepidant modernitat occidental. Que el contacte es faci al seu ritme i només si així ho desitgen. Únicament d’aquesta manera s'aconseguirà preservar els últims vestigis d'una cultura i una manera de vida que estan en perill d'extinció.\nNascut el 1940 a São Paulo, Sydney Possuelo va iniciar la seva lluita per la defensa dels drets dels indígenes i el medi ambient fa més de 60 anys, el 1959, quan comença a treballar amb els llegendaris germans Villas-Boâs amb el que es convertiria en el Parc indígena de Xingu. El 1972 es va unir a la Fundació Nacional de l'Indi del Brasil (FUNAI), organisme governamental creat el 1967 com a reemplaçament del Servei de Protecció a l'Indi (SPI). En el seu temps com a president, va duplicar l'extensió de terres indígenes, ja que els va atorgar l'estatus de protegits i va crear el primer territori indígena, la reserva Yanomami. Des d’aleshores, Possuelo ha esdevingut un dels majors defensors i protectors del dret indígena a romandre aïllats. Després de la seva destitució del FUNAI l’any 2006, Possuelo segueix amb aquesta missió, amb la reorganització de l'ONG Institut Brasiler Indigenista (IBI).\nAl llarg de la seva carrera, Sydney Possuelo ha estat reconegut amb nombroses distincions com ara l’Heroi de l'any de Nacions Unides (2001), el premi Bartolomé de las Casas (1998), la medalla de la Reial Societat Geogràfica Britànica i la de l’Espanyola, així com l'Heroi del Planeta del Time Kids Magazine, entre d'altres.\n22/10/2019, 19:00 H


empreses « El bloc de l'ADEG\nRecupero un article publicat fa unes setmanes en un diari de gran tiratge. L’autor de l’escrit -no el conec- és el president de la Confederació de Comerç Especialitzat de la Comunitat de Madrid (COCEM). No caigueu en la frivolitat de desqualificar el text atesa la seva procedència. Considero que tot just els arguments expressats tenen encara més força pel fet de recollir un parer sorgit d’un entorn de favorits, cortesans i palafreners, com és aquest paisatge decimonònic de la capital del regne. A més, cal valorar en el seu punt que en el web d’aquesta confederació madrilenya es destaqui, com a epígraf inspirador, les paraules d’Antoni Gaudí: “Para hacer las cosas bien, primero el amor, y luego la técnica”. Res a dir, per tant.\nPotser vol dir -se’n podria deduir- que algunes de les organitzacions empresarials que es vanen de ser més representatives, en realitat, es mostren indolents, i algunes fins i tot displicents, amb els greuges i les càrregues cada dia més oneroses que suporten els empresaris i les empresàries. No serà que el nostre empresariat es mereix una altra cosa?\nIsidre Also Tags: compromís, empresaris, empreses, negoci, organitzacions empresarials, patronals Posted in Política econòmica, empresa | No Comments »\nEmpresa i Municipi\ndilluns, 4 de juliol del 2011\nL’Associació d’Empresaris de l’Alt Penedès, el Baix Penedès i el Garraf acaba de publicar “Empresa i Municipi”, un document de dotze pàgines que es defineix com un compendi de propostes que s’adrecen a les administracions públiques davant l’inici del nou període de mandat municipal. Ara fa quatre anys d’una anterior publicació, també per part de l’ADEG, amb propòsits semblants però amb una diferència notable: encara no se’n parlava de la crisi.\nAquesta vegada el primer paràgraf de l’article assumeix que ens trobem immersos en una conjuntura de crisi econòmica i social sense precedents a la què cal fer front també des dels àmbits locals, a partir de la concertació entre els sectors públics i privats i de l’ús compartit i eficaç de tots els recursos disponibles.\nLa crisi que ens ha tocat viure és de concepció global -això sembla que ja ho hem entès. Les seves conseqüències, però, arriben a la gent del carrer; siguin cosmopolites, vilatans o del tros. Això vol dir que també les municipalitats han de treballar la contingència i han de fer valdre la seva proximitat en relació amb les persones, les institucions i les empreses del territori. Ara que s’enceta un nou quadrienni de governs locals hi ha una assignatura que cap regidor pot defugir i aquesta no és altra que procurar, entre tots, un escenari adequat per a les activitats empresarials, les noves i les que ja hi eren abans. Si no ajudem la continuïtat de les empreses i si no afavorim la consolidació de les noves iniciatives empresarials voldrà dir que la nostra generació ho ha fet tan malament com ha sabut. Haurem fracassat.\nUn dels baròmetres que més ens preocupa és la taxa d’atur atès que vincula una estadística prou eloqüent -percentatges del 15% a l’Alt Penedès i del 23% al Baix Penedès- amb una realitat que coneixem prou bé a la nostra família, entre el nostre grup d’amics, potser una veïna o qui sap quants coneguts del barri. I és que les dues comarques administratives del Penedès sumen 19.000 persones sense feina. Els ajuntaments no poden mostrar-se resignats ni indolents. També des de les municipalitats s’hi poden fer coses. Aquest és l’esperit del document elaborat per un bon col·lectiu d’empresaris i directius vinculats a la primera organització empresarial del Penedès i el Garraf, l’ADEG.\nL’empresa no ha de fer d’ajuntament, com tampoc l’ajuntament no ha de fer d’empresa. Cadascú ha d’assumir els seus deures i els seus riscos. Avui per avui, però, les obligacions i els compromisos d’uns i altres coincideixen més que mai. I això ens ha de portar a promoure la concertació d’actuacions entre l’estament polític i administratiu i el món de l’empresa, i treballar. Ara toca posar tots els ous al cistell de l’economia contributiva; l’economia contemplativa i parasitària haurà d’esperar la vinguda de temps millors. Els nostres regidors ho haurien d’entendre.\nTags: activitats empresarials, administracions públiques, ajuntaments, crisi, economia contributiva, empreses, taxa d'atur, treballar Posted in Economia comarcal, Política econòmica | No Comments »\nLa fil·loxera del totxo\nDe tots és sabut que les exportacions de vins del Penedès durant el segle XIX van suposar una eufòria que va modificar profundament el nostre país, des de l’economia fins al propi paisatge. La gran demanda d’ultramar va fer que es plantessin vinyes a qualsevol lloc que permetés arrenglerar 4 ceps, especialment quan la fil·loxera va aparèixer a França i va fer augmentar la demanda de vi del Penedès.\nAquest augment de demanda va fer que, al voltant del vi, apareguessin un bon nombre d’indústries auxiliars: des de traginers fins a boters. Les ciutats van viure una modernització sense precedents, i semblava que la bonança econòmica havia de ser la constant per molts anys.\nPerò com era previsible, la fil·loxera va creuar la frontera, i va atacar les vinyes catalanes. Això va fer que d’un dia per l’altra s’aturés la producció vinícola, desapareguessin les indústries vinculades, i la societat passés de l’eufòria a una ressaca dolorosa.\nVist amb perspectiva, aquella crisi va ser superada en dos fronts: en el front de la vinya va ser superada pel conegut empelt de cep americà, que el feia resistent a la plaga. I en el front econòmic va ser superat per la segona revolució industrial, aquella que va portar per bandera la electrificació del país. Amb tot, la recuperació va trigar anys, i es va endur per endavant bona part de l’estructura econòmica i no poques empreses i negocis.\nAquesta lleugera aproximació històrica no té altre propòsit que el que avança el títol: comparar el sotrac de la fil·loxera amb la frenada de la construcció. Els paral·lelismes són notoris, i deixem que el lector faci les connexions oportunes entre els elements de les dues crisis. Però per a completar l’anàlisi ens falta la perspectiva que abans hem utilitzat per analitzar quins van ser els factors de recuperació econòmica, per veure ara quins seran els factors que faran remuntar la crisi actual.\nTot i això, ens atrevim a escriure que, si la segona revolució industrial va substituir l’activitat del sector primari en crisi, en aquesta actual depressió econòmica serà la tecnologia la que servirà per a modernitzar l’estructura productiva. Fins i tot pot arribar a esdevenir un sector econòmic per ella mateixa, més enllà de la indústria i els serveis.\nMentre no fem l’aposta per la tecnologia, els empelts de totxo procedents de la inversió pública ens servirà per suavitzar la reconversió, però no donaran l’impuls necessari. Perquè no necessitem una recuperació sinó un canvi profund, quelcom similar a una nova revolució industrial, que per cert, altres països ja han emprès.\nTags: canvi profund, construcció, economia, empreses, indústria, Penedès, revolució industrial, tecnologia, vinya Posted in Infraestructures | 1 Comment »


Tot és bo el que l'olla cou: MELMELADA DE POLPA DE TARONJA\nMELMELADA DE POLPA DE TARONJA\nQualsevol àpat familiar a casa nostra, per petit i informal que sembli genera un merder impressionant a la cuina. La canalla, de set, nou i onze anys, cada cop afina més amb escurar el plat, posar-lo al rentaplats i endreçar les seves coses de la taula però el dia que fem suc de taronja natural la cosa es desmadra una mica...\nCom amb les torrades, les pizzes i els ous ferrats...tothom vol fer el seu i això converteix la cuina en una autèntica bojeria. Algun cop he explicat que un bon dia vaig decidir que si els nanos em demanaven fer alguna cosa a la cuina, no els diria mai que no i així anem, gestionant per torns el caos cítric del dia.\nUn cop fets els sis sucs, perquè un va anar tot per terra de tan ímpetu espremedor, teniem una burrada de mitges taronges buides i una quantitat brutal de polpa que havíem anat buidant del filtre. La pell de la taronja amb una pila va anar directe a l'organic però amb la polpa, que sovint em menjo a cullerades, vaig decidir fer una altra cosa.\nMentre esmorzàvem vaig posar-la a una cassola amb la mateixa quantitat de sucre aproximadament, un parell de claus d'espècie i el foc baix. Qualsevol dels cinc que s'aixecava aprofitava per a remenar i així, quan vam haver acabat i recollit teníem una magnífica melmelada de taronges ecològiques que havíem comprat a la coope del Mulei\nQuan ronden els nanos a la cuina m'interessa tant que facin servir els estris correctament (inclou rentar-los i desar-los, clar...) com que treguin el màxim profit de tot el que tenim al rebost i nevera. Això em ve de petit on del supermercat de casa, ens tocava menjar els culs de la carn amb un estofat, la fruita tocada amb macedonia, els iogurts caducats que no es podien tornar per postres, i en definitiva, donàvem sortida a tot allò aprofitable\nAquesta melmelada és una mostra més que a la cuina beumalista, quan es llença alguna cosa és perquè realment no se'n pot fer res més...i m'encanta que els nanos ho visquin així! No en va, una de les pitjors coses que ens pot passar a taula és ser titllat de "finolis"...hehehe\nPer cert, si us agrada la melmelada un pèl amarga, afegiu una mica de la pell de la taronja tallada a tires ben finetes o bé ratllada. I si preveieu que us durarà força a la nevera, afegiu un bon raig de llimona.\nArreveure a tothom!!!\nTapa't de tapes 5/3/14\nUn aprofitament fantàstic per acabar gaudint d'una melmelada boníssima. I ecològica i tot, dius? Jordi, els teus fills que bé que s'ho passen, i a més, amb productes de qualitat!


Bon triomf de la FE Grama que veu molt a prop la salvació - El Web del Mirall.net\nBon triomf de la FE Grama que veu molt a prop la salvació\nBalsàmica victòria de la FE Grama contra una UE Horta a qui enfonsa en la classificació. El conjunt colomenc va mostrar-se mot més efectiu en un duel en què no van patir gens en defensa. Els homes de Mariano Angoy (tot dos ex porters del Barça) van intentar jugar la pilota, però sempre incapaços de crear perill real.\nPer contra, la Grama creava perill força sovint i la porteria hortenca veia perillar la seva integritat per moments. Una jugada d’Óscar Muñoz que no encertava un ma a mà amb el porter visitant mostrava el camí que el mateix davanter va obrir en rematar sol al segon pal un servei de cantonada pentinat per un company.\nAmb només 11 minuts jugats, la tranquil·litat d’estar amb avantatge va ajudar molt l’equip local. El debut del darrer fitxatge, Óscar Monterde, procedent d’un Segona B, el Zamora, va ser un dels factors. L’equip va guanyar en consistència i va saber transformar la superioritat anímica de què disposava en un intercanvi de cops en el qual els visitants no feien cap mal.\nLa Grama va poder fer el segon molt abans, però no va ser fins al descompte en què Guillem Escarrabil, una altra de les darreres incorporacions va sentenciar el matx.\nTres punts que no treuen la Grama de la vuitena plaça de la classificació de Tercera sub grup 5B, però que l’acosten a manca de sis partits per jugar-se a la zona de salvació. Cal recordar que acabar entre els sis primers significa evitar el subgrup de descens. La Grama és a 2 punts (amb un partit més) de l’EC Granollers i a tres del CF Peralada, que encara ha de visitar el Nou Municipal.\nAquesta setmana, nova oportunitat de la Grama per sumar, ja que visita al camp del penúltim, el CE Banyoles (Municipal de Banyoles, 12h) i dijous vinent (L’Energia, 19h) anirà a Sants per jugar contra el cuer.


Sobre Nosaltres - Dongguan Chun Yip Electronic Technology Co, Ltd\nla nostra Histroy\nLa nostra empresa té una forta força tècnica i la capacitat de producció integrada amb un grup d'enginyeria i personal tècnic involucrat en el disseny independent, desenvolupament de la mostra, la producció per lots i operació a gran escala per satisfer diferents necessitats dels clients. Estem compromesos a proporcionar la millor qualitat per a cada client, amb un servei de màxima rendible. Productes de R + D a la producció, inspecció de qualitat en cada pas que tenim punts de control estrictes per garantir la qualitat del producte als nostres clients de debò.\nTots els nostres productes s'ha concedit amb el sistema de certificació de qualitat ISO9001-2015, que és una aprovació de la nostra posició en aquest en-pols a la Xina.\nProduïm principalment diversos interruptors de membrana, incloent de:\nInterruptors Tact planes\nDe premsat en calent interruptor del sensor (Keys PET)\nInterruptor de metall metralla (cúpula de salt elàstic)\nLGP (placa de guia lleugera) Interruptors\nInterruptors de llum de fons EL\nFundació Politècnica de Catalunya (Flexible Printed Circuit)\nInterruptors de PCB (Printed Circuit Board) Interruptors\nInterruptor amb llum LED (díode emissor de llum)\nChun Yip des de la seva creació, s'ha centrat en el moment dels fets, la qualitat del producte, la vida de pulsacions de tecles i el part. En 2016, la nostra empresa se li va concedir amb el certificat de "La Xina Classe AAA de crèdit d'empresa" i "Contrace primer, crèdit primer empresa model". Atmeanwhile tenim engrandir els nostres productes, és a dir multímetre línia de prova, que no és complexa, fem diferents tipus de línies de prova del multímetre.\nLa nostra empresarial: Científic, rigorós, realista, Innovació.\nLa nostra fe: Client primer, qualitat primer, Crear valor.\n1. 19 anys d'història i la producció de 5 anys d'experiència exportadora.\n2: equip de treball estable i amb experiència: més del 80% dels empleats han estat treballant a la fàbrica durant més de 6 anys.\n3: equip d'enginyeria professional oferirà suport tècnic en el pas desenvolupament de nous projectes.\n4. Proporcionar una parada de producció i servei de muntatge d'interruptor de membrana personalitzat per PCBA, del recinte, de placa posterior etc.\n5. Ús d'alta motlle estàndard per assegurar els productes amb alta qualitat i dimensions precises.\n6. Dins de la casa 100% provat funcionalment.\nVostè estarà satisfet amb els nostres productes d'alta qualitat amb preu raonable en el lliurament oportuna i un perfecte servei post-venda.\nNo.19 Xingye cinquè Rd Xiabian Dist. Ciutat de Changan Dongguan Guangdong Prov. Xina\n© Copyright - 2010-2019: Tots els drets reservats. Guia ,productes calents ,mapa del lloc ,AMP mòbil\nInterruptor de membrana per a mascotes, prova del multímetre de plom ploma cable , Prova multímetre digital de la sonda de plom, multímetre sonda de prova de plom , Interruptor Fundació Politècnica de Catalunya Oem membrana, Plàtan de conductors de prova per al multímetre,


VILAPLAIN: de maig 2010\nLA JONTE, sempre bones vibracions!\nLa Jonte és un d'aquells llocs que em fan repetir i és que en totes les vies que hi he fet m'ho he passat molt bé, siguin fàcils o difícils. Hi aquest cop la jugada encara ens va sortir més bé ja que vam fer una bonica via de quatre llargs i llavors vam aprofitar per fer vies d'esportiva de gran qualitat. Vam escollir el sector Révérend, que s'hi aproxima des del poble de Le Rozier tot passat pel petit i semi-abandonat poblet de Capluc, que per sí sol ja mereix una visita.\nVarem combinar els dos primers llargs de la via Le Révérend i els dos últims de la Melocoton, resultant així una bonica escalada de plaques grises amb roca punxant excel·lent tipus Siurana; algun flanqueig amb molt d'ambient i un últim llarg amb trams de roca foradada més blanquinosa tipus Tarn. Val a dir que a l'últim desplomet hi ha un picat, que tant per tant ja el podien haver fet més agraït perquè el 6b+ no el vaig veure per enlloc! Això ja m'ho he trobat en més d'una via però, he gaudit tant durant l'escalada de tota la via que no l'hi dono massa importància.\nDesprés de la còmode baixada, ens vam empatxar de vies molt guapes i de tots els graus a l'esquerra del Révérend:\nAproximació tranquil·la, magnífiques vistes de la vall de la Jonte amb Le Rozier i Capluc al fons, roca i vies excel·lents, tranquil·litat assegurada... per mi un altre petit tresor del país veí.\nPublicat per Marc Vilaplana Traveria a 6:15 Cap comentari: Enllaços a aquest missatge\nEtiquetes de comentaris: França, Paret\nLA FOTO DE LA SETMANA 19-25/05/2010\nAprofitant el mal temps per passejar al resguard de les grans parets.\nPublicat per Marc Vilaplana Traveria a 1:36 1 comentari: Enllaços a aquest missatge\nNou portal web de venta d'articles de muntanya de 2a mà de l'àmbit de l'escalda, alpinisme, gel, esquí, surf, llibres i guies. Té un entorn molt simple i intuïtiu, que fa que sigui fàcil d'usar, podeu penjar articles que us volgueu treure de sobre i guanyar-hi uns calerons, tan necessaris en època de crisis.\nPublicat per Marc Vilaplana Traveria a 1:23 Cap comentari: Enllaços a aquest missatge